Rossiyada o‘zbekistonlik biznesmen er-xotin haqida kitob chop etildi

2017-yilning sentabrida Rossiyada “Kunlardan bir kun Amerikada emas: dunyoni qo‘l ostidagi vositalar bilan zabt etish bo‘yicha qisqacha qo‘llanma” kitobi chop etildi, u O‘zbekistondan ko‘chib borib, “Yevrodizayn” qurilish do‘konlari tarmog‘ini va “Vilgud” avtoservislar tarmog‘ini yaratgan er-xotin Tursunovlar haqida hikoya qiladi, deb yozadi My Day. Kitob 3000 ta nusxada chiqarildi.

Kitob real misol bilan qanday qilib ko‘p millionli biznesni noldan boshlab qurish haqida so‘zlaydi. Tursunovlar 15 yil ichida Moskvadagi bozorlardan birida oboy va laminat savdosi bo‘yicha savdo nuqtasi egasidan ushbu mahsulotlarning Rossiyadagi eng yirik distribyutori — “Yevrodizayn” kompaniyasi egasiga aylandi. So‘ng o‘z ulushini sotib, ular “Vilgud” aqlli avtoservislar tarmog‘ini qurdi, uning aylanmasi ayni paytda milliardlab rublga yetgan bo‘lib, ular shu bilan cheklanib qolmoqchi emas, deyiladi kitobda.
Tursunovlar avtoservislar boshqaruviga yondashuvni o‘zgartirishga muvaffaq bo‘ldi, deyiladi xabarda. Ular biznes-jarayonlarni tahlil qilib chiqib, ortiqcha va samarasiz narsalardan voz kechdi, yangi stansiyalarni tarmoqqa osonlik bilan qo‘shish imkonini beruvchi, bulutli texnologiyalarga asoslangan WILGOOD IS IT-tizimini yaratdi.